དཀོན་མཆོག་ཚེ་རིང་གིས་སྔ་ཕྱི་འཁྲབ་སྟོན་མང་པོའི་སྐབས་སུ།བོད་གཞས་མང་པོ་བླངས་ཤིང་།བོད་ཀྱི་ཁྱད་ཆོས་ལྡན་པའི་གྱོན་གོས་དང་རོལ་ཆས་སྤྱད་དེ་ཞབས་བྲོ་ཡང་མང་དུ་རྡུང་།སྐབས་དེར་རྒྱ་ནག་གི་གྲོང་ཁྱེར་དག་ནས་བོད་ཀྱི་རོལ་ཆས་ཤིག་རྙེད་ཐབས་བྲལ་སྟབས།ཁོ་རང་གི་ཐུན་མིན་གྱི་ལག་རྩལ་ལ་བརྟེན་ནས་སྒྲ་བརྙན་འབྲུག་མགོ་མ་འགའ་གསར་བཟོ་བྱས་ཏེ།འགྲན་ཞུགས་སྐབས་དངོས་སུ་བེད་སྤྱོད་བྱས་པ་དང་།མ་ཟད་རྒྱ་རིགས་མཛེས་མ་དང་གཞོན་ནུ་རྣམས་ལ་བོད་ཆས་སྤྲས་སུ་བཅུག་སྟེ་ཁོ་རང་གི་གླུ་གཞས་ལེན་དུས་བོད་ཀྱི་བྲོ་གར་འཁྲབ་ཏུ་བཅུག་པས།གཞི་རྒྱ་ཆེ་བའི་གར་ཁང་དེ་ཉིད་ལྟད་མོ་བའི་དགའ་འབོད་ཀྱིས་གད་ལ་ཉེ་བ་ཙམ་བྱས།